Tapolcai Honvéd Kulturális Egyesület - Fegyverzet
Fegyverzet |
Gyalogtiszti kard |
Gyalogtiszti forgópisztoly |
Kard és szuronybojtok
Az 1876-ban kiadott öltözködési és fölszerelési szabályzat a honvéd gyalogság részére az 1867/77 M. Werndl egylövetű gyalogsági puskát és a hozzá rendszeresített 1867 M. szuronyt tárgyalja. A fegyver tömege 4,5 kg, hossza 1280 mm, csőhossz 843 mm, huzagolások száma 6, irányzéka keretirányzék (200-1400 lépés).
A Werndl puskát az 1895 M. Mannlicher ismétlő puska (karabély) rendszeresítése követte. Az 1895 M. ismétlőpuskát (karabély) használták a lovasságnál, valamint a népfelkelőknél is. A fegyvert az első világháborút követően átalakították (a töltényűrt felfúrták a 8x56-os hegyes lőszerhez és az irányzékot is ehhez átskálázták, 1895/31 M. jelöléssel a második Magyar Királyi Honvédség rendszeresített fegyvere lett, és a 2. világháború során is használták). A karabély súlya 3,8 kg, teljes hossza 1270 mm, csőhossz 765 mm. A karabélyhoz rendszeresített szuronyt az 1890 M. puskaszuronyból tervezték át, és 1895 M. puskaszuronyként rendszeresítették.
Az 1895 M. szurony teljes hossza 372 mm, penge hossza 246 mm, penge szélessége 23 mm, hárító vas gyűrűjének átmérője 16,5 mm. A szuronyt szuronyhüvelyben hordták és szurony-hüvelytáska segítségével rögzítették a derékszíjhoz. A szurony-hüvelytáska függesztékébe fűzték a derékszíjat. A szuronyt az állomány a bal oldalán viselte. A szuronyból altiszti (tiszti) és legénységi változatot készítettek, a hárító vas kialakításában különbözött egymástól. Az altiszti (tiszti) szurony hárító vasára szuronybojtot fűztek. A két szurony a hárító vas kialakításában tért el egymástól.
A karabélyhoz rendszeresített lőszer javadalmazás egy részét 2 darab tölténytáskába tárolták, és a derékszíjra fűzték fel jobb és baloldalra. A tölténytáskák egyrészes, később osztott (kettős) kivitelben bőrből készültek.
1895 M. ismétlőpuska a hozzá rendszeresített (legénységi) szuronnyal.
Szurony-hüvelytáska (jobbra).
1867/77 M. Werndl puska, 11 mm-es puskatölténnyel és a
hozzá rendszeresített (altiszti) szuronnyal
1895 M. kettős tölténytáska
1888/90 M. hasáb alakú, osztatlan tölténytáska rajza az